**Cosplay** (nuo angl. *costume play*, liet. *kostiumų žaidimas*) – popkultūros reiškinys, pradėjęs plisti iš Japonijos XX a. pabaigoje, kai žmonės persirengia ir dėvi mėgstamų herojų kostiumus iš filmų, videožaidimų, komiksų, fantastinės literatūros, japonų manga ir anime žanrų kūrinių.

Apie Cosplay
------------

Iš pradžių persirengimas mėgstamų herojų drabužiais buvo pavienių žmonių hobis ar vakarėlių akcentas. Po 1990 m. reiškinys išpopuliarėjo ir yra laikomas viena popkultūros dalių. Cosplay pradžia siejama su JAV vykstančiais teminiais fantastikos žanro kūrinių gerbėjų susirinkimais, į kuriuos dalis dalyvių ateidavo pasipuošę mėgstamų herojų drabužiais ar apsirengimo akcentais. Terminą įvedė japonų žurnalistas Nobuyuki Takahashi, 1984 m. apsilankęs tokiame renginyje Los Andžele. Be kostiumų, cosplay persirengėliai gali imituoti kitus herojų bruožus: veidą, plaukų spalvą, elgseną.

Po 1990 m. cosplay persirengėliai tapo įprasti fantastikos, anime mėgėjų festivaliuose, videožaidimų, animacinių, meninių filmų pristatymuose, mugėse (pvz. „Comiket"). Daugelis cosplay persirengėlių visa tai vertina rimtai, ne vien kaip laisvalaikio praleidimą ir pramogą, nepritaria, kad tai galėtų būti atitrūkimo nuo realybės forma. Paprastai cosplay persirengėliai kuria kostiumus savo rankomis, iš lengvai prieinamų kasdieniniame vartojime medžiagų. Tačiau cosplay kostiumų vertė kartais gali siekti 1000 JAV dolerių ir daugiau. Jie gali būti nuomojami. 2013 m. JAV pradėtas transliuoti realybės šou „Heroes of Cosplay" susilaukė kritikos. Anot „New York Post" apžvalgininkės Linda Stasi, cosplay persirengėliai jame atitrūksta nuo realybės ir tikrai nori būti fantastiniais herojais, kuriuos vaizduoja.

Lietuvoje vyksta įvairių Cosplay konkursų ir renginių: **Comic Con Baltics** renginyje vyksta didžiausias Baltijos šalyse Cosplay konkursas trunkantis dvi dienas ir sukviečiantis per 200 kostiumų kūrėjų iš Lietuvos ir kaimyninių šalių. **Anime Nights** - seniausiausias japonų kultūros festivalis Lietuvoje. **Anime Weekend** - Japonų kultūros renginys. **Now Japan** - japonų kultūros festivalis. **GameOn** kompiuterinių žaidimų renginys.

Cosplay persirengėliai
----------------------

* Cosplay, vaizduojantis Lightning iš kompiuterinio žaidimo „Final Fantasy XIII" Cosplay, vaizduojantis Lightning iš kompiuterinio žaidimo „Final Fantasy XIII"
* Cosplay, vaizduojantis Nausikają iš anime filmo „Nausikaja iš Vėjų slėnio" Cosplay, vaizduojantis Nausikają iš anime filmo „Nausikaja iš Vėjų slėnio"
* Mangos „Naruto" herojų cosplay Mangos „Naruto" herojų cosplay
* Filmų serijos „Žvaigždžių karai" herojų cosplay Filmų serijos „Žvaigždžių karai" herojų cosplay
* „World of Warcraft" personažų cosplay 2009 m. „BlizzCon" renginyje„World of Warcraft" personažų cosplay 2009 m. „BlizzCon" renginyje

Išnašos
-------

1. ↑  oxforddictionaries.com Archyvuota kopija 2013-06-18 iš Wayback Machine projekto.
2. ↑  Bianca Consunji. "CITY ROOM; Heroes, Stitched Together In Spandex". The New York Times, - 2012 10 12.
3. ↑  oxforddictionaries.com Archyvuota kopija 2013-06-18 iš Wayback Machine projekto.
4. ↑  www.hyperjapan.co.uk Archyvuota kopija 2013-08-08 iš Wayback Machine projekto.
5. ↑  mtv.com
6. ↑  Linda Stasi. „Syfy looks at world of make-believe reality in ‘Heroes of Cosplay’". New York Post, - 2013 08 05
7. ↑  tv.delfi.lt Archyvuota kopija 2011-08-29 iš Wayback Machine projekto.
8. ↑  gatve.delfi.lt
9. ↑  Delfi naujienos, 2013 m. rugsėjo 16 d.

Nuorodos
--------

|  |  |
| --- | --- |
|  | **Vikiteka: Cosplay** – vaizdinė ir garsinė medžiaga  |

* www.cosplay.com/
* www.cosplaygen.com
* Cosplay dalyvių eisenos Vilniuje 2013 m. rugsėjo 16 d. fotogalerija